KOMISIJOS REGLAMENTAS (EB) Nr. 1854/2006
2006 m. gruodžio 15 d.
skelbiantis 2007 m. žemės ūkio produktų, kuriems skiriamos eksporto grąžinamosios išmokos, nomenklatūrą, nustatytą Reglamentu (EEB) Nr. 3846/87
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1) ir į kitus reglamentus dėl žemės ūkio produktų bendro rinkos organizavimo,
atsižvelgdama į 1987 m. gruodžio 17 d. Komisijos reglamentą (EEB) Nr. 3846/87, nustatantį žemės ūkio produktų, kuriems skiriamos eksporto grąžinamosios išmokos, nomenklatūrą (2), ypač į jo 3 straipsnio 4 pastraipą,
kadangi:
(1)
Reikėtų paskelbti išsamią grąžinamųjų išmokų nomenklatūros redakciją, galiojančią nuo 2007 m. sausio 1 d., laikantis reglamentų dėl žemės ūkio produktų eksporto tvarkos nuostatų.
(2)
Turi būti atsižvelgta į Komisijos reglamentu (EB) Nr. 1549/2006 (3) įvestus kombinuotosios nomenklatūros, įsigaliosiančios nuo 2007 m., susijusius su sūriais, pakeitimus ir turi būti atitinkamai priderinta grąžinamųjų išmokų nomenklatūra,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3846/87 iš dalies keičiamas taip:
1)
I priedas yra pakeičiamas šio reglamento I priedo tekstu.
2)
II priedas pakeičiamas šio reglamento II priedo tekstu.
2 straipsnis
Šis reglamentas įsigalioja 2007 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gruodžio 15 d.